મુંબઇ, 12 નવેમ્બર: વડાપ્રધાન નરેન્દ્ર મોદીના સ્વચ્છ ભારત અભિયાનથી ઘણી સેલિબ્રિટીઝ જોડાઇ રહી છે. બોલિવુડના ઘણા સિતારાઓ ઝાડુ ઊઠાવીને સફાઇ કરતા દેખાઇ રહ્યા છે. તેમાં ઋતિક રોશન, સલમાન ખાન જેવા સ્ટાર્સનો સમાવેશ થાય છે પરંતુ બોલિવુડના બાદશાહ શાહરુખ ખાન આપને ઝાડુ ઊઠાવીને સફાઇ કરતા નહીં દેખાય. આમ તો શાહરુખ મોદીના આ અભિયાનને સમર્થન આપે છે પરંતુ તેમને આના માટે ઝાડું પકડવું મંજૂર નથી. શાહરુખ અનુસાર તેમને ઝાડું ઊઠાવવું સારું નથી લાગતું.